## Zakon o izmjenama i dopunama Zakona o sudskim pristojbama

### NN 57/1996 (12.7.1996.), Zakon o izmjenama i dopunama Zakona o sudskim pristojbama

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O SUDSKIM PRISTOJBAMA**

Proglašavam Zakon o izmjenama i dopunama Zakona o sudskim pristojbama,
koji je donio Zastupnički dom Sabora Republike Hrvatske na sjednici 28.
lipnja 1996.

Broj: 01-96-1257/1
Zagreb, 2. srpnja 1996.

Predsjednik
Republike Hrvatske
**dr. Franjo Tuđman,** v. r.

---

## **ZAKON**

### **O IZMJENAMA I DOPUNAMA ZAKONA O SUDSKIM PRISTOJBAMA**

Članak 1.

U Zakonu o sudskim pristojbama ("Narodne novine", br. 74/95.)
u članku 9. iza stavka 1. dodaju se novi stavci 2. i 3. koji glase:

"Ako stranka ne plati pristojbu ni u roku iz članka 39. ovoga Zakona
sud će izvijestiti ispostavu Područnoga ureda Porezne uprave Ministarstva
financija radi naplate pristojbe prisilnim putem.

U slučaju iz stavka 2. ovoga članka, sud će postupiti po aktu iz stavka
1. ovoga članka kada od nadležne ispostave Područnoga ureda Porezne uprave
Ministarstva financija primi izvješće da je naplaćena sudska pristojba,
ili ako u međuvremenu stranka plati pristojbu."

Dosadašnji stavak 2. postaje stavak 4.

Članak 2.

Članak 15. mijenja se i glasi:

"Sud će osloboditi od plaćanja sudskih pristojbi stranku koja prema
svom općem imovnom stanju ne može podmiriti sudsku pristojbu bez štetnih
posljedica za nužno uzdržavanje sebe i svoje obitelji.

Stranka je dužna uz prijedlog za oslobođenje od plaćanja pristojbe priložiti
potvrdu o imovnom stanju iz članka 14. ovoga Zakona, te dati izjavu na
sudski zapisnik o svom imovnom stanju i imovnom stanju svoga supružnika.

Pri donošenju odluke o oslobođenju od plaćanja pristojbe sud će ocijeniti
sve okolnosti, a osobito vrijednost predmeta spora, broj osoba koje stranka
uzdržava i prihode koje imaju stranka i članovi njezine obitelji."

Članak 3.

U članku 16. stavku 1. točki 8. iza riječi: "svoj status i"
dodaju se riječi "umirovljenici koji primaju zaštitni dodatak i,".

Iza stavka 4. dodaje se stavak 5. koji glasi:

"Odredba stavka 1. ovoga članka ne odnosi se na tijela općina i
gradova, osim ako sukladno posebnom zakonu na njih nije preneseno obavljanje
javnih ovlasti."

Članak 4.

U članku 19. stavku 3. iza riječi: "plati pristojbu" dodaju
se riječi: "koju je sud sukladno zakonu isplatio iz svojih sredstava
(postavljanje privremenog zastupnika odsutnoj stranci, postupanje po privatnoj
tužbi u kaznenom postupku, u slučaju obavezne obrane i sl.)", a riječi:
"isplaćenu iz sredstava suda" brišu se.

Članak 5.

Za nenaplaćene pristojbene obveze nastale do dana stupanja na snagu
ovoga Zakona, pristojba se plaća prema odredbama ovoga Zakona.

Članak 6.

U Tarifi sudskih pristojbi u Tar. br. 1. stavak 1. mijenja se i glasi:

"(1) Za tužbu i protutužbu plaća se prema vrijednosti predmeta
spora sljedeća sudska pristojba (u daljnjem tekstu: pristojba):

    iznad                                          do kuna                                            kuna

0                                                   1.000,00
  100,00

1.000,00                                       3.000,00
  300,00

3.000,00                                       6.000,00
  600,00

6.000,00                                       9.000,00
  900,00

9.000,00                                      12.000,00
1.200,00

Preko 12.000,00 kuna do 100.000,00 kuna plaća se pristojba u iznosu
od 1.200,00 kuna i još 2% na svakih započetih 1.000,00 kuna.

Preko 100.000,00 kuna plaća se pristojba u iznosu od 2.900,00 kuna i
još 2% na svakih započetih 1.000,00 kuna, ali ne više od 10.000,00 kuna."

Članak 7.

U Tar. br. 12. stavak 1. mijenja se i glasi:

"(1) Za raspravljanje ostavine ukoliko je postupak završen rješenjem
o nasljeđivanju, plaća se paušalna pristojba prema čistoj vrijednosti ostavine,
i to:

iznad                                      do kuna                                      kuna

0                                           25.000,00                                 100,00

25.000,00                             35.000,00                                  150,00

35.000,00                             60.000,00                                  200,00

Ako vrijednost ostavine prelazi iznos od 60.000,00 kuna, plaća se pored
pristojbe od 200 kuna i još 100 kuna na svakih započetih 10.000,00 kuna,
ali ne više od 2.500,00 kuna."

Članak 8.

U Tar. br. 15. u Napomeni u točki 2. iza riječi: "plaća se jedna
pristojba" stavlja se točka, a riječi: "prema ukupnoj vrijednosti
tih prava" brišu se.

Članak 9.

U Tar. br. 16. u Napomeni u točki 2. riječi: "po ukupnoj vrijednosti
svih prava u trenutku upisivanja" zamjenjuju se riječima: "za
upis svakog prava posebno".

U Napomeni u točki 9. u podstavku 4. iza riječi: "u korist iste
osobe" umjesto točke stavlja se zarez i dodaju se riječi: "osim
ako je vrijednost ponovno upisanog prava veća", a druga rečenica u
istom podstavku briše se.

Članak 10.

U Tar. br. 20. u stavku 1. brojka: "1.000,00" zamjenjuje se
brojkom: "500,00", a u stavku 2. brojka: "500,00" zamjenjuje
se brojkom: "300,00".

Članak 11.

U Tar. br. 21. u stavku 1. brojka: "2.000,00" zamjenjuje se
brojkom: "1.000,00".

Članak 12.

U Tar. br. 22. u stavku 1. brojka: "2.000,00" zamjenjuje se
brojkom: "1.000,00".

Članak 13.

U Tar. br. 26. u stavku 6. brojka: "300,00" zamjenjuje se
brojkom: "100,00".

Članak 14.

Ovaj Zakon stupa na snagu osmoga dana od dana objave u "Narodnim
novinama".

Klasa: 412-03/95-01/01
Zagreb, 28. lipnja 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić**, v. r.

Zakon, NN 57/1996-1164